Ir-Regolament tal-Kummissjoni (KEE) nru 213/89
tas-27 ta' Jannar 1989
li jemenda r-Regolament (KEE) Nru 2288/83 li jistabbilixxi l-lista ta' sustanzi bioloġiċi u kimiċi li għalihom jipprovdi l-Artikolu 60(1)(b) tar-Regolament tal-Kunsill (KEE) Nru 918/83 li jistabbilixxi sistema tal-Komunità għall-ħelsien mid-dazju tad-dwana
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabilixxi l- Komunità Ekonomika Ewropea,
Wara li kkonsidra r-Regolament tal-Kunsill (EEC) Nru 918/83 tat-28 ta' Marzu 1983 li jwaqqaf sistema tal-Komunità għall-ħelsien mid-dazju tad-dwana [1], kif emendat bir-Regolament (EEC) Nru 4235/88 [2] u b'mod partikolari l-Artikolu 143(1) tiegħu,
Billi r-Regolament tal-Kummissjoni (KEE) Nru 2288/83 [3], kif l-aħħar emendat bir-Regolament (KEE) Nru 3692/87 [4], iniżżel il-lista ta' sustanzi bijoloġiċi jew kimiċi li għalihom jipprovdi l-Artikolu 60(1)(b) tar-Regolament (KEE) Nru 918/83; billi ħareġ minn tagħrif addizzjonali rċevut mill-Istati Membri li r-Regolament għandu għal darb'oħra jiġi emendat b'tali mod li jinkludi fil-lista sustanza li ma tinsabx fih u li dwarha fil-preżent m'hemm ebda produzzjoni ekwivalenti fit-territorju tad-dwana tal-Komunità;
Billi huwa meħtieġ li jiġi provdut għall-applikazzjoni b'effett retrospettiv ta' dawn id-dispożizzjonijiet biex ikunu jkopru l-importazzjonijiet ta' dik is-sustanza sa mill-1 ta' Settembru 1988;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat dwar l-Arranġamenti ta' Ħelsien mid-Dazju,
ADOTTAT DAN IR-REGOLAMENT:
Artikolu 1
L-Anness li jinsab mar-Regolament (EEC) Nru 2288/83 qiegħed b'dan jiġi kompletat bid-dħul tas-sustanza li jisimha "Orcoacid Sulphorhodamine G" (kodifika CN 3204).
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandha tapplika b'effett mill-1 ta' Settembru 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-27 ta' Jannar 1989.